24.2.2022.
LV
Eiropas Savienības Oficiālais Vēstnesis
L 45/1617
KOMISIJA AIZŅĒMUMU UN AIZDEVUMU OPERĀCIJAS – SAVIENĪBAS BUDŽETA GARANTĒTAS AIZŅĒMUMU UN AIZDEVUMU OPERĀCIJAS (ORIENTĒJOŠI)
VII.
EIROPAS SAVIENĪBAS GARANTIJA EIROPAS ATOMENERĢIJAS KOPIENAS AIZŅĒMUMIEM, LAI UZLABOTU EFEKTIVITĀTES UN DROŠĪBAS PAKĀPI KODOLSPĒKSTACIJĀS CENTRĀLEIROPAS UN AUSTRUMEIROPAS VALSTĪS UN NEATKARĪGO VALSTU SAVIENĪBĀ
1.
Juridiskais pamats Padomes Lēmums 77/270/Euratom (1977. gada 29. marts), ar ko Komisiju pilnvaro piešķirt Euratom aizdevumus, lai veicinātu kodolelektrostaciju finansēšanu (OV L 88, 6.4.1977., 9. lpp.). 2.
Apraksts Ievērojot Lēmumu 94/179/Euratom (OV L 84, 29.3.1994., 41. lpp.), Eiropas Savienība paplašina Euratom aizņēmumu jomu saskaņā ar Lēmumu 77/270/Euratom, uzlabojot kodolspēkstaciju drošības un efektivitātes pakāpi Centrāleiropas un Austrumeiropas valstīs, kā arī Neatkarīgo Valstu Savienībā.
Maksimālais Euratom aizņēmumu apjoms dalībvalstīm un trešām valstīm ir nemainīgs – 4 000 000 000 EUR.
Komisija 2000. gadā pieņēma lēmumu par aizdevumu Kozlodujai Bulgārijā (212 500 000 EUR), un tā pēdējā daļa tika izmaksāta 2006. gadā.
Komisija 2000. gadā piešķīra K2R4 paredzēto aizdevumu Ukrainā, bet 2004. gadā samazināja aizdevuma summu līdz EUR izteiktam 83 000 000 USD ekvivalentam.
Saskaņā ar Komisijas 2004. gada lēmumu 2007. gadā K2R4 tika piešķirts aizdevums 39 000 000 EUR apmērā (pirmā daļa), 2008. gadā 22 000 000 USD apmērā un 2009. gadā 10 335 000 USD apmērā.
Komisija 2004. gadā pieņēma lēmumu par aizdevumu Černavodei Rumānijā (223 500 000 EUR).
Pirmā daļa 100 000 000 EUR apmērā un otrā daļa 90 000 000 EUR apmērā tika izmaksāta 2005. gadā, un pēdējā daļa – 33 500 000 EUR – izmaksāta 2006. gadā.
Komisija 2013. gadā nolēma piešķirt aizdevumu Energoatom Ukrainā 300 000 000 EUR apmērā kodolelektrostaciju drošības uzlabojumiem.
Aizdevums tiks sniegts sadarbībā ar ERAB, kas paralēli nodrošina vēl vienu aizdevumu 300 000 000 EUR apmērā.
Nosacījumi pirms aizdevuma sākotnējās pieejamības tika novērtēti kā pilnībā izpildīti 2015. gadā, un aizdevums tika atzīts par spēkā esošu.
Komisija 2015. gada 27. maijā atļāva no Euratom izsniegt aizdevumu Energoatom 100 000 000 EUR apmērā, ar noteikumu, ka tiek saņemts aizdevums no ERAB ne mazāk kā 50 000 000 EUR apmērā Minētie aizdevumi izmanto valsts garantijas, kas sedz 100% no aizdevuma atlikušās summas gada beigās.
Pirmais maksājums 50 000 000 EUR apmērā tika izmaksāts 2017. gada maijā, un otrais maksājums 50 000 000 EUR apmērā tika izmaksāts 2018. gada jūlijā.
Trešā daļa 100 000 000 EUR apmērā tika izmaksāta 2020. gada jūlijā. 3.
Ietekme uz budžetu Kopš dienas, kad stājusies spēkā Padomes Regula (EK, Euratom) Nr.
2728/94 (1994. gada 31. oktobris), ar ko izveido Garantiju fondu ārējai darbībai (OV L 293, 12.11.1994., 1. lpp.), kas vēlāk grozīta ar Padomes Regulu (EK, Euratom) Nr. 480/2009 (OV L 145,10.6.2009., 10. lpp.) un Regulu (ES) 2018/409 (OV L 76, 19.3.2018., 1. lpp.), visas neizpildītās saistības pieejamo līdzekļu apjomā sedz no šā fonda.
Tāpēc tas ietekmē budžetu tikai šādi: — viens maksājums gadā fondam vai izņēmuma kārtā maksājums no Garantiju fonda, lai saglabātu mērķa proporciju 9 % apmērā no garantētajām operācijām, — garantijas aktivizēšana, ja parāds netiek atmaksāts.
Kopš 2007. gada 1. janvāra aizdevumi Bulgārijai un Rumānijai vairs nav uzskatāmi par ārējām darbībām (skatīt Regulu (EK, Euratom) Nr. 2273/2004 (2004. gada 22. decembris), ar kuru groza Regulu (EK, Euratom) Nr.
2728/94, ar ko izveido Garantiju fondu ārējai darbībai (OV L 396, 31.12.2004., 28. lpp.)), un tāpēc tie tiek tieši segti no Savienības budžeta, nevis no Garantiju fonda kā līdz šim.